中巖
作者：晁公遡
朝代：宋

paragraphs: 久聞慈姥巖，今作巖中遊。
驚嗟未省見，入蜀今白頭。
松道夾蕭森，石門閉清幽。
蘚字崖壁古，蟲書山葉秋。
突然起平地，劃若三神丘。
其旁寶瓶峯，特立高岑樓。
錯摩碧琅玕，刻削青琳球。
周觀劍東西，孰得與此侔。
尊者何方來，杖錫乃肯留。
乞泉爲洗心，一飲吾無求。
尊者默然許，勿忘早歸休。